**ОПШТИНА ОХРИД**

Согласно Програмата за поддршка на локалниот економски развој на општина Охрид за 2025 година, Правилникот за користење на финансиски средства од Буџетот на општина Охрид за субвенционирање на регистрирани занаетчии на подрачјето на општина Охрид**,** со бр.09-2519/1 од 24.02.2025 година објавува**:**

**ЈАВЕН ПОВИК**

**за субвенционирање на дефицитарни занаети и занаети кои бележат намалување на активностите во континуитет на подрачјето на**

 **Општина Охрид**

**1. Опис на јавниот повик**

**Предмет на Јавниот повик е** субвенционирање на дефицитарни занаети и занаети кои бележат намалување на активностите во континуитет, регистрирани во Регионалната занаетчиска комора – Охрид на подрачјето на општина Охрид.

Висината на субвенцијата ќе се утврдува така што вкупниот износ на средствата планирани за оваа активност во буџетот на општина Охрид ќе се распределат пропорционално со бројот на пријавените занаетчии од дефицитарни занаети и занаети кои бележат намалување на активностите во континуитет и ќе ги исполнуваат условите и критериумите од повикот. Секој барател кој ги исполнува условите од повикот ќе добие ист износ на средства.

**2. Право на учество на јавниот повик имаат:**

- Регистрирани занаетчии од дефицитарни занаети и занаети кои бележат намалување на активностите во континуитет, согласно Законот за Занаетчиство како физички и правни лица (‘’Службен весник на РМ’’ бр.15/2015;215/21):

- **Опинчари, четкари, свеќари, изработка на хартија, клучари, РТВ механичари, книговезни и сродни услуги, валајчарство, чевлари, бојаџии, кувенџии и ткајачи**.

- Занаетчиите кои имаат подмирени обврски кон општина Охрид, (комунална такса – фирмарина) за претходните две години - овие податоци Комисијата надлежна за спроведување на повикот ќе ги обезбеди по службен пат.

**3. Начин на пријавување на Јавниот повик:**

За да биде подобен за аплицирање барателот на субвенција треба да ги исполнува следните услови за учество на Јавниот повик и да достави:

* Барање за субвенционирање на занаетчии на територијата на општина Охрид (Барањето може да се подигне во архивата на Општина Охрид или да се обезбеди од интернет страницата на општина Охрид [www.ohrid.gov.mk](http://www.ohrid.gov.mk));
* Копија од Занаетчиска дозвола/лиценца издадена од Занаетчиска Комора на Охрид на РСМ;
* Тековна состојба од Централниот регистар на РСМ (издадена од времетраењето на Јавниот повик);
* Копија од жиро сметка на име на фирма;
* Копија од лична карта

Горенаведената документација целосно пополнета се доставува во 1 оригинален примерок во архивата на општина Охрид, секој работен ден од 09:00 до 14:00 часот или по пошта на адреса ул.Димитар Влахов бр.57, 6000 Охрид.

Ненавремена и нецелосна документација нема да биде предмет на разгледување од страна на Комисијата.

 **4.Начин на спроведување на јавниот повик**

1. Барањата од занаетчиите ќе ги разгледува Комисија за спроведување на постапката за субвенциoнирање на регистрирани занаетчии, формирана од Градоначалникот на Општина Охрид.

2. Прифатливи за субвенционирање ќе бидат само барањата кои ќе бидат доставени во рок, со комплетна документација и кои ги исполнуваат условите од јавниот повик.

3. Исплатата на средствата ќе се врши согласно бројот на пристигнатите барања од занаетчиите од дефицитарните занаети и занаети кои бележат намалување на активностите во континуитет, кои ќе ги исполнуваат условите и критериумите од повикот, и врз основа на одобрените средства за субвенционирање за оваа намена ќе бидат исплатени пропорционално.

4. Kомисијата надлежна за спроведување на постапката ќе достави предлог листа на прифатени барања за субвенционирање до Градоначалникот на општина Охрид.

5. Еден Барател/апликант може да користи/аплицира за субвенции само еднаш по објавениот јавен повик.

8. Времетраењето на јавниот повик е од денот на објава на јавниот повик и ќе трае 15 дена од денот на неговото објавување.

**5. Начин на остварување на правото на надоместок**

1. Градоначалникот на општина Охрид врз основа на Предлогот на комисијата носи решение за одобрување или одбивање на Барањата за субвенционирање на регистрирани занаетчии на подрачјето на општина Охрид.
2. Субвенцијата се пресметува и исплаќа во денари. Општина Охрид пресметаниот износ на субвенцијата ја трансферира на сметка на барателот, чие барање е прифатено за субвенционирањесо пресметан персонален данок.
3. Комисијата ги известува барателите кои не ги исполниле условите согласно Јавниот повик за одбивање на барањето. Барателите кои нема да бидат субвенционирани, нивните документи ќе бидат вратени на нивно барање.

 (4) Документите кои ќе бидат доставени имаат важност на чување од 3 години.

Одобрил:

Сектор за ТЛЕР

Раководител,

М-р Ѓоко Апостолов  **Општина Охрид**

 Градоначалник

 Кирил Пецаков

**БАРАЊЕ**

**за субвенционирање на регистрирани занаетчии**

**БАРАЊЕТО ГО ПОПОЛНУВА ПОДНОСИТЕЛОТ СО ПЕЧАТНИ БУКВИ**

**Назив на физички/правен субјект**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Име и Презиме на барателот**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Адреса на вршење на дејност:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Адреса на живеење(улица и број): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Општина:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**ЕМБС на правниот субјект:\_\_\_\_\_\_\_\_\_\_\_\_\_\_\_\_\_\_\_\_\_\_**

**ЕМБГ на физичкиот субјект:\_\_\_\_\_\_\_\_\_\_\_\_\_\_\_\_\_\_\_\_\_**

**Број на телефон/ и е-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Б А Р А Њ Е**

**За субвенционирање на регистрирани дефицитарни занаетчии**

**на територија на општина Охрид**

**1. Податоци за Барателот/ вид на занаетчиска дејност:**

**☐Опинчари**

**☐Четкари**

**☐Свеќари**

**☐Изработка на хартија**

**☐Клучари**

**☐РТВ Механичари**

**☐Книговезни и сродни услуги**

**☐Валајчарство**

**☐Чевлари**

**☐Бојаџии**

**☐Кувенџии**

**☐Ткајачи**

**Кон барањето ги приложувам следните документи:**

**•Копија од Занаетчиска дозвола/лиценца издадена од Занаетчиска Комора на Охрид на РСМ;**

**•Тековна состојба од Централниот регистар на РСМ (издадена за времетраењето на Јавниот повик)**

**•Копија од жиро сметка на име на фирма;**

**•Копија од лична карта.**

***Изјава: Изјавувам дека сум согласен моите лични податоци да се користат за потребите на oпштина Охрид во постапката за решавање на предметот.***

**Датум:\_\_\_\_\_\_\_\_\_\_\_\_\_\_\_\_\_**

**Место:\_\_\_\_\_\_\_\_\_\_\_\_\_\_\_\_\_\_Подносител:\_\_\_\_\_\_\_\_\_\_\_\_\_**

**Напомена: Во предвид ќе се земат целосно пополнети Барања со приложена комплетна документација.**